ⵜⵉⴼⵉⵏⴰⵖ

[thumb|ⵉⵙⵎ ⵏ ⵜⵎⴷⵉⵏⵜ ⵏ [ⴽⵉⴷⴰⵍ ⴳ ⵎⴰⵍⵉ ⵙ ⵜⴼⵉⵏⴰⵖ: ⴾⴸⵍ ⵏⵉⵖ ⴽⴷⵍ, ⴱⵍⴰ ⵉⵎⵙⵍⵉⵜⵏ]]
**ⵜⵉⴼⵉⵏⴰⵖ** ⴷ ⵢⵉⵊⵊ ⵏ ⵓⵏⴳⵔⴰⵡ ⵏ ⵜⵉⵔⵔⴰ ⵉⵜⵜⵓⵙⵎⵔⵙⵏ ⵉ ⵜⵉⵔⵔⴰ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴳ ⵜⵎⴰⵣⵖⴰ. ⴷⵖⵉ, ⴰⴷⴷⴰⵢ ⵏⵜⵜⵉⵏⵉ ⵜⵉⴼⵉⵏⴰⵖ, ⴷⴰ ⵏⵙⴰⵡⴰⵍ ⵅⴼ ⵜⵉⵔⵔⴰ ⵉⵜⵜⵓⵙⵎⵔⵙⵏ ⵉ ⵜⵉⵔⵔⴰ ⵏ ⵜⵎⴰⵣⵉⵖⵜ. ⵎⴰⵛⴰ ⵏⵣⵎⵔ ⴰⴷ ⵏⵥⵍⵉ ⴽⵕⴰⴹⵜ ⵜⴼⵔⴽⵉⵡⵉⵏ ⵏ ⵓⴱⵓⵖⵍⵓ ⵏ ⵜⴼⵉⵏⴰⵖ. ⵜⴰⵎⵣⵡⴰⵔⵓⵜ ⴷ ⵜⵉⴼⵉⵏⴰⵖ ⵏ ⵣⵉⴽⴽ, ⵏⵉⵖ ⴰⵙⴽⴽⵉⵍ *ⴰⵍⵉⴱⵉ*, ⵜⵉⵙⵙ ⵙⵏⴰⵜ ⴷ ⵜⵉⴼⵉⵏⴰⵖ ⵏ ⵉⵎⵓⵀⴰⵖ, ⴳ ⵓⵏⴳⴳⴰⵔⵓ, ⵜⵉⴼⵉⵏⴰⵖ ⵜⴰⵜⵔⴰⵔⵜ.

ⵖⵔ ⵓⵎⴰⴷⴰⵏ ⴰⵎⴰⵣⵉⵖ ⵜⵉⵔⵔⴰ ⵙⵉⵙ ⵉⵥⵍⵉⵏ ⵙⴳ ⵣⵉⴽⴽ. ⴱⴷⵔⵏ  ⵉⵎⴰⵔⴰⵜⵏ ⵉⵍⴰⵜⵉⵏⵉⵢⵏ ⴳ ⵜⴰⵙⵓⵜ ⵜⵉⵙⵙ 5 ⴷ ⵜⵉⵙⵙ 6 ⴷⴼⴼⵉⵔ ⵏ ⵜⵍⴰⵍⵉⵜ. ⵎⴰⵛⴰ, ⵓⵔ ⵊⵊⵓⵏ ⴱⴷⵉⵔⵏ ⵉⵎⴰⵔⴰⵜⵏ ⴰⵄⵕⴰⴱⵏ ⵉⵎⵓⵥⵓⵏⵏ ⴽⵔⴰ ⵏ ⵜⵉⵔⵔⴰ ⵖⵔ ⵉⵎⴰⵣⵉⵖⵏ. ⵉⵀⵉ, ⵏⵣⵎⵔ ⴰⴷ ⵏⵉⵏⵉ ⵎⴰⵙ ⴷ ⴰⵙⵎⵔⵙ ⵏ ⵜⵉⵔⵔⴰ ⵙ ⵜⴼⵉⵏⴰⵖ ⵉⴱⴷⴷ ⴹⴰⵕⵜ ⵏ ⵓⵎⵏⴰⵍⴰ ⵏ ⵡⴰⵄⵕⴰⴱⵏ ⴰⴽⴷ ⵉⵎⴰⵣⵉⵖⵏ ⴳ ⵜⴰⵙⵓⵜ ⵜⵉⵙⵙ 8, ⴰⵏⵖⵓⴱⵓ ⵏ ⵜⵉⵔⵔⴰ ⵙ ⵜⴼⵉⵏⴰⵖ ⴰⴷ ⵢⵉⵍⵉ ⵊⴰⵔ ⵓⵙⴳⴳⵯⴰⵙ 600 ⴷ 700 ⴷⴼⴼⵉⵔ ⵏ ⵜⵍⴰⵍⵉⵜ.

## ⴰⵙⴰⵍⴰ
ⴰⵔ ⵜⵜⵉⵏⵉⵏ ⵉⵎⵓⵣⴰⵢⵏ ⵉⵙ ⴷ ⵢⵓⵛⴽⴰ ⵓⴳⵯⵎⵎⴰⵢ ⵏ ⵜⵉⴼⵉⵏⴰⵖ ⵣⵖ ⵓⴳⵯⵎⵎⴰⵢ ⴰⵍⵉⴱⵉ ⴰⵣⴰⵢⴽⵓ ⵏⵖ ⴰⵍⵉⴱⵓ-ⵎⴰⵣⵉⵖ (Libyco-Berber), ⵎⴰⵛⵛ ⴰⵎⵀⴰⵣ ⵏⵏⵙ ⵓⵔ ⴱⴰⵀⵔⴰ ⵢⵓⵎⴰⵏ. ⴰⵎⴳⴳⴰⵔⵓ ⴰⴷ ⵉⴽⴽⴰ ⵜⵜ ⵉⵏⵏ ⴰⵔ ⵜ ⴱⴰⵀⵔⴰ ⵙⵙⵎⵔⴰⵙⵏ ⵉⵎⵙⵙⵉⵡⵍⵏ ⵏ ⵜⵓⵜⵍⴰⵢⵜ ⵜⴰⵏⵓⵉⵎⵉⴷⵜ ⵏⵖ ⵜⴰⵍⵉⴱⵉⵜ ⵜⴰⵇⴱⵓⵔⵜ, ⵏⵏⴰ ⴼ ⵓⵔ ⵏⵙⵙⵉⵏ ⴰⵎⵔ ⴽⵔⴰ ⵉⴷⵔⵓⵙⵏ, ⵖ ⵜⴼⵔⵉⵇⵜ ⵏ ⵓⴳⴰⴼⴰ. ⴰⵙⴰⵍⴰ ⵏ ⵓⴳⵯⵎⵎⴰⵢ ⴰⴷ ⵓⵔ ⵉⵜⵜⵡⴰⵙⵙⴰⵏ ⵙ ⵜⵎⵢⵉⵎⴰⵏⵜ. ⴽⵔⴰ ⵏ ⵉⵎⵔⵣⵣⵓⵜⵏ ⴰⵏⵏⵉⵏ ⵉⵙ ⵉⵍⴰ ⴽⵔⴰ ⵏ ⵜⵙⵇⵇⵏⵜ ⴷ **[[ⴰⴳⵯⵎⵎⴰⵢ ⴰⴼⵓⵏⵉⵇ|ⵓⴳⵯⵎⵎⴰⵢ ⴰⴼⵓⵏⵉⵇ]].** ⵓⵔ ⵉⵜⵜⵡⴰⵙⵙⴰⵏ ⵡⴰⴽⵓⴷ ⵖ ⴷ ⵉⴱⴰⵢⵏ ⵓⴳⵯⵎⵎⴰⵢ ⴰⵍⵉⴱⵓ-ⵎⴰⵣⵉⵖ, ⵎⴰⵛⵛⴰ ⵓⵔ ⵔⴰⴷ ⵢⵉⵣⵡⵓⵔ ⵉⴼⴹ ⵜⴰⵎⵣⵡⴰⵔⵓ ⴷⴰⵜ ⵏ ⵜⵍⴰⵍⵉⵜ. ⵉⵏⵖⵓⴱⴰ ⵓⴳⵯⵎⵎⴰⵢ ⴹⴰⵕⵜ ⵏ ⵡⴰⵍⵉⴽ ⴰⵄⵕⴰⴱ ⵉ ⵜⵎⴰⵣⵖⴰ ⵖ ⵜⴰⵙⵓⵜⴰ ⵜⵉⵙⵙ 8, ⵢⴰⵎⵥ ⵓⴳⵯⵎⵎⴰⵢ ⴰⵄⵕⴰⴱ ⴰⴷⵖⴰⵔ ⵏ ⵉⴳⵯⵎⵎⴰⵢⵏ, ⴰⵍⵉⴱⵓ-ⵎⴰⵣⵉⵖ ⴷ ⵓⵍⴰⵜⵉⵏ. 

ⵜⵜⵡⴰⵙⵙⴰⵏⵏⵜ ⵙⵏⴰⵜ ⵜⵎⵣⴰⵔⴰⵢⵉⵏ ⵏⵏⵙ: ⵜⴰⴳⵓⵎⴹⴰⵏⵜ ⴷ ⵜⵓⵜⵔⵉⵎⵜ. ⵜⴽⴽⴰ ⵜⵜ ⵉⵏⵏ ⵜⴰⴳⵎⵓⴹⴰⵏⵜ ⴰⵔ ⵜⴻⵜⵜⵓⵙⵎⵔⴰⵙ ⵖ ⵎⴰⴷ ⵉⴳⴰⵏ ⵖⵉⵍ ⴰⴷ ⵇⵓⵙⵟⴰⵏⵟⵉⵏⴰ ⴷ ⵜⵙⴳⴰ ⵏ ⵡⴰⵡⵕⴰⵙ ⵖ ⴷⴷⵣⴰⵢⵔ ⴷ ⵜⵓⵏⵙ. ⵏⵜⵜⴰⵏ ⴰ ⵎⵉ ⵉⴼⵙⵉ ⵓⵙⵏⵜⵍ ⵓⴳⴳⴰⵔ ⵏ ⵜⵎⵣⴰⵔⴰⵢⵉⵏ ⵢⴰⴹⵏ ⴰⵛⴽⵓ ⵓⴼⴰⵏ ⵜ ⵎⵏⵏⴰⵡⵜ ⵜⴽⴽⴰⵍ ⵖ ⵓⵎⵏⵉⴷ ⵏ ⵓⵙⵓⵖⵍ ⵙ ⵜⴱⵓⵏⵉⵇⵜ. ⵣⵖ 1843, ⴼⵙⵉⵏ ⵉⵎⵔⵣⵣⵓⵜⵏ ⴰⵙⵏⵜⵍ ⵏ 22 ⵣⵖ 24 ⵏ ⵉⵙⴽⴽⵉⵍⵏ. ⵜⵓⵜⵔⵉⵎⵜ ⵜⴳⴰ ⵜⴰⵎⵏⵣⵓⵜ ⵓⴳⴳⴰⵔⵏ, ⵜⵟⵟⴼ 13 ⵏ ⵓⵙⴽⴽⵉⵍ ⵓⴳⴳⴰⵔ, ⵉⴳ ⵓⵙⴰⵢⵔⴰⵔ ⵣⵖ ⵍⵇⴱⴰⵢⵍ ⵜⴰⵜⵔⴰⵔⵜ ⴰⵔ ⵜⵉⴳⵣⵉⵔⵉⵏ ⵏ ⵓⴽⴰⵏⴰⵔⵉ, ⴰⴷⵖⴰⵔ ⴳ ⵜⵜ ⵉⵏⵏ ⵜⴽⴽⴰ ⵜⴻⵜⵜⵓⵙⵎⵔⴰⵙ ⴳⵉⵙ. 

ⵉⴽⴽⴰ ⵜⵜ ⵉⵏⵏ ⵓⴳⵯⵎⵎⴰⵢ ⴰⵍⵉⴱⵓ-ⵎⴰⵣⵉⵖ ⵉⴳⴰ ⴰⴱⵊⴰⴷ ⴰⵣⴷⴷⴰⴳ (ⵓⵔ ⴰⵔ ⵉⵜⵜⵣⵎⵎⵉⵎ ⵉⵖⵔⵉⵜⵏ). ⵜⵓⵙⵙⴷⴰ ⵓⵔ ⴰⵔ ⵜⴻⵜⵜⵓⵣⵎⵎⴰⵎ. ⵖ ⵓⵎⴰⵜⴰ, ⴰⵔ ⵉⵜⵜⵢⵓⵔⴰ ⵣⵖ ⵉⵣⴷⴷⴰⵔ ⵙ ⵓⴼⵍⵍⴰ, ⵎⴰⵛⵛⴰⵏ ⴰⵔ ⵏⵜⵜⴰⴼⴰ ⵣⵖ ⵓⴼⴰⵙⵉ ⵙ ⵓⵥⵍⵎⴰⴹ ⴷ ⵡⵉⵢⵢⴰⴹ ⵓⵍⴰ ⵏⵜⵜⵏⵉ. 

## ⵜⴰⵙⵏⴰⵥⵖⵓⵕⵜ
ⵜⵓⵛⴽⴰ-ⴷ ⵜⴳⵓⵔⵉ ⵜⵉⴼⵉⵏⴰⵖ, ⵖ ⵜⴰⵏⵏⴰⵢⵜ ⵏ ⴽⵔⴰ ⵏ ⵉⵎⵔⵣⵣⵓⵜⵏ, ⵣⵖ ⵓⵙⵎⵣⵣⵖ ⵏ ⵜⴳⵓⵔⵉ ⵜⴰⵍⴰⵜⵉⵏⵜ “*Punicus*” ⵙ ⵜⵉ- ⵍⵍⵉ ⵉⴳⴰⵏ ⴰⵣⵡⵉⵔ ⵏ ⵡⵓⵏⵜⵉ ⴰⵎⴰⵣⵉⵖ.; ⴰⵢⴰⵏⵏ ⴰ ⵅⴼ ⵉⵔⵡⴰⵙ ⵉⵙ ⵜⵙⵏⴰⵎⴽ “(ⵉⵙⴽⴽⵉⵍⵏ) ⵉⴼⵓⵏⵉⵇⵏ” ⵏⵖ ⴷ “ⵉⵙⴽⴽⵉⵍⵏ ⵉⴱⵓⵏⵉⵇⵏ”. ⵡⵉⵢⵢⴰⴹ ⴰⵔ ⵙⵏⴰⵍⵏ ⵢⴰⵜ ⵜⵙⵏⴰⵥⵖⵓⵕⵜ ⵉⵣⴷⵉⵏ ⴷ ⵓⵎⵢⴰⴳ “efneɣ” ⵍⵍⵉ ⵉⵙⵏⴰⵎⴽⵏ 'ⴰⵔⴰ'. ⵜⵉⵍⵉⵜ ⵜⵉⵥⵉⵕⵉ ⵜⵉⵙⵙ ⴽⵕⴰⴹⵜ ⵉⵜⵜⵉⵏⵉⵏ ⵉⵙ ⴷ ⵜⵓⵙⴰ ⴷⴳ ⵙⵏⴰⵜ ⵜⴳⵓⵔⵉⵡⵉⵏ ⵜⵉⵎⴰⵣⵉⵖⵉⵏ "ⵜⵉⴼⵉ" ⴷ "ⵏⵏⴰⵖ", ⵎⴰⵛⴰ ⵓⵔ ⵉⴷⵔⵓⵙ ⵎⴰⴷ ⵉⵙⵙ ⵉⴼⵍⵙⵏ ⴳⵔ ⵉⵎⵥⵍⴰⵢⵏ ⴳ ⵢⵉⴳⵔ.

## ⴰⵍⵉⴱⵓ-ⵎⴰⵣⵉⵖ ⴰⵣⴰⵢⴽⵓ
ⴽⵔⴰ ⵏ ⵉⵙⴽⴽⵉⵍⵏ ⵏ ⵓⵍⵉⴱⵓ-ⵎⴰⵣⵉⵖ ⴰⵣⴰⵢⴽⵓ ⵏⵏⴰ ⵎⵉ ⵜⵜⵓⵙⵙⴰⵏⵏ ⵉⴳⴷⴰⵣⴰⵍⵏ ⵏ ⵓⵙⵓⵙⵔⵓ:

## ⵜⵉⴼⵉⵏⴰⵖ ⵏ ⵉⵎⵓⵣⴰⵖ
ⴰⴳⵯⵎⵎⴰⵢ ⴰⵍⵉⴱⵓ-ⵎⴰⵣⵉⵖ ⴰⵔ ⵉⵜⵜⵢⵓⵙⵎⵔⴰⵙ ⴰⵙⵙ ⴰⴷ ⵙ ⵜⴰⵍⵖⴰ ⵏ ⵜⴼⵉⵏⴰⵖ ⵖ ⵜⵉⵔⵔⴰ ⵏ ⵜⵓⵜⵍⴰⵢⵉⵏ ⵏ ⵉⵎⵓⵣⴰⵖ ⵍⵍⵉ ⵉⴳⴰⵏ ⵣⵖ ⵡⴰⵔⴰⴳⴳ ⴰⵎⴰⵣⵉⵖ ⵏ ⵜⵡⵊⴰ ⵜⴰⴼⵕⵓⵙⵢⴰⵡⵉⵜ. ⵜⵜⵢⵓⴼⴰⵏ ⵉⵙⵙⵎⵔⵙⵏ ⵉⵎⵣⵡⵓⵔⴰ ⵏ ⵓⴳⵯⵎⵎⴰⵢ ⴰⴷ ⴼ ⴽⵔⴰ ⵏ ⵜⵥⵓⵔⵉⵡⵉⵏ ⵏ ⵉⵥⴰⴳⴳⵏ ⵖ ⵎⵎⵏⴰⵡ ⵉⵎⴹⵍⴰⵏ ⵣⵓⵏ ⴷ ⵡⵉⵏ ⵜⴳⴻⵍⵍⵉⴷⵜ ⵜⴰⵎⴰⵣⴰⵖⵜ ⵜⵉⵏⵀⵉⵏⴰⵏ.

ⵉⵏⵏⴰ M.C.A. Mac Donald ⵉⵙ ⴳⴰⵏ ⵉⵎⵓⵣⴰⵖ ⵢⴰⵏ ⵡⴰⵎⵓⵏ ⴰⵎⵉⵡⴰⵏ ⵖ ⵉⵙⴽⴰⵔ ⵓⵎⵙⴰⵡⴰⴹ ⴰⵎⵉⵡⴰⵏ ⴷ ⵜⵎⴽⵜⵉⵜ ⴽⵓⵍⵍⵓ ⵜⵉⵙⵖⴰⵏⵉⵏ ⵍⵍⵉ ⵜⵙⴽⴰⵔ ⵜⵉⵖⵔⵉ ⴷ ⵜⵉⵔⵔⴰ ⵖ ⵡⴰⵎⵓⵏ ⴰⴳⴳⴰⴳ... ⵜⵉⴼⵉⵏⴰⵖ ⴰⵔ ⴱⴰⵀⵔⴰ ⵉⵜⵜⵓⵙⵎⵔⴰⵙ ⵖ ⵜⵙⵓⵔⴰⵔⵉⵏ ⴷ ⵉⴳⵔⴰⴼⴼⵉⵜⵏ ⴷ ⵜⵓⵣⵉⵏⵉⵏ ⴳⵣⵣⵓⵍⵏⵉⵏ."

ⴽⵔⴰ ⵏ ⵜⵉⴽⴽⴰⵍ, ⵉⵜⵜⵓⵙⵎⵔⴰⵙ ⵓⴳⵯⵎⵎⴰⵢ ⵖ ⵜⵉⵔⵔⴰ ⵏ ⴽⵔⴰ ⵏ ⵜⵓⵜⵍⴰⵢⵉⵏ ⵜⴰⴷⴷⵊⴰⵕⵉⵏ ⵣⵓⵏ ⴷ ⵜⴰⴳⴷⴰⵍ ⵍⵍⵉ ⵉⴳⴰⵏ ⵣⵖ ⵜⵡⵊⴰ ⵢⴰⴹⵏ ⵎⵉ ⵉⵙⵎ "ⵚⵓⵏⴳⴰⵢ".

## ⵜⵉⴼⵉⵏⴰⵖ ⵜⴰⵎⴰⵢⵏⵓⵜ

ⴳ ⵓⵣⵎⵣ ⴰⵜⵔⴰⵔ, ⵜⵓⵎⴰⵏ ⴷ ⵢⴰⵜ ⵜⵎⵣⴰⵔⴰⵢⵜ ⵜⴰⵜⵔⴰⵔⵜ ⵏ ⵜⴼⵉⵏⴰⵖ ⵅⴼ ⵉⴼⴰⵙⵙⵏ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ ⴳ ⵍⵎⵖⵔⵉⴱ, ⵜⴰⵎⵣⴰⵔⴰⵢⵜ ⴰⴷ ⵜⵓⵙⵉ ⵉⵙⵎ ⵏ "ⵏⵢⵓ ⵜⵉⴼⵉⵏⴰⵖ" ⵙ ⵜⵎⴰⵣⵉⵖⵜ "ⵜⵉⴼⵉⵏⴰⵖ ⵜⴰⵎⴰⵢⵏⵓⵜ". ⴰⵔ ⵜⴻⵜⵜⵢⴰⵔⴰ ⵙⴳ ⵓⵥⵍⵎⴰⴹ ⵖⵔ ⵓⵢⴼⴼⴰⵙ.

### ⵉⵙⴽⴽⵉⵍⵏ ⵏ ⵓⴳⵎⵎⴰⵢ

ⴰⴳⵎⵎⴰⵢ ⵏ ⵜⴼⵉⵏⴰⵖ ⵜⴰⵎⴰⵢⵏⵓⵜ ⵏ ⵓⵙⵉⵏⴰⴳ ⴰⴳⵍⴷⴰⵏ ⵜⵓⵎⴰ 33 ⵏ ⵓⵙⴽⴽⵉⵍ:

### ⵜⴰⵙⵏⵎⵙⵍⴰⵢⵜ ⵏ ⵉⵙⴽⴽⵉⵍⵏ
ⵜⵓⵎⴰ ⵜⵓⵏⵖⵉⵍⵜ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ 33 ⵏ ⵓⵙⴽⴽⵉⵍ, ⵜⴻⵜⵜⵓⴱⴹⴰⵏ ⵙ: 

***ⵜⵉⵔⴳⴰⵍⵉⵏ** (les consonnes الصوامت): ⵓⵎⴰⵏⵜ ⵜⴼⵉⵏⴰⵖ 27 ⵏ ⵓⵙⴽⴽⵉⵍ ⵏ ⵜⴰⵔⴳⴰⵍⵜ ⵉⵜⵜⵓⵙⵎⵎⴰⵏ ⵙ ⵓⵙⴳⵣⵍ ⵜⵉⵔⴳⴰⵍⵉⵏ. ⵜⵉⵔⴳⴰⵍⵉⵏ ⵜⴻⵜⵜⵓⴱⴹⴰⵏⵜ ⵙ:

#**ⵉⵏⵛⵓⵛⴰⵏⵏ** (les consonnes labiales, الفونيمات الشفوية): **ⴼ,ⴱ,ⵎ**
#**ⵉⵖⵎⵙⴰⵏⵏ** (Les dentales, الفونيمات الأسنانية): **ⵜ,ⴷ,ⵟ,ⴹ,ⵏ,ⵔ,ⵕ,ⵍ**
#**ⵉⵏⵉⵡⴰⵏⵏ** (Les alvéolaires, الفونيمات اللثوية): **ⵙ,ⵚ,ⵣ,ⵥ**
#**ⵉⵏⵖⴰⵏⵏ** (les vélaires, الفونيمات الطبقية): **ⴽ,ⴳ**
#**ⵉⴱⴰⵏⵖⴰⵏⵏ** (les palatales, الفونيمات الغارية): **ⵛ,ⵊ**
#**ⵉⵏⵛⵓⵏⵖⴰⵏⵏ** (les labio-vélaires, الفونيمات الشفوية الطبقية): **ⴽⵯ,ⴳⵯ**
#**ⵉⵜⵔⵎⵛⴰⵏⵏ** (les uvulaires, الفونيمات اللهوية): **ⵇ,ⵅ,ⵖ**
#**ⵉⴳⵔⵊⵓⵎⴰⵏⵏ**ⵏⵖ **ⵉⴳⵓⵔⵣⴰⵏⵏ** (les pharyngales, الفونيمات البلعومية): **ⵃ,ⵄ**
#**ⵉⴳⵕⴹⴰⵏⵏ** (les laryngales, الفونيمات الحنجرية): **ⵀ**

***ⵉⵣⵏⴰⵖⵔⵉⵜⵏ** (les semi-consonnes, الحروف شبه الساكنة):**ⵢ,ⵡ**

***ⵉⵖⵔⵉⵜⵏ** (voyelles pleines, حروف العلة الكاملة): **ⴰ , ⵉ , ⵓ**

***ⴰⵖⵔⵉ ⴰⵔⴰⵡⵙⴰⵏ** ⵏⵖ **ⴰⵖⵔⵉ** **ⴰⴼⵙⵙⴰⵙ** ⵏⵖ **ⵉⵍⵎ** ⵏⵖ **ⴰⵛⴼⴰ** (la voyelle neutre, حرف علة محايد):**ⴻ**

### ⴰⵖⵔⵉ ⴰⵔⴰⵡⵙⴰⵏ
ⴰⵖⵔⵉ ⴰⴼⵙⵙⴰⵙ ⵉⵜⵜⵓⵢⵙⵙⴰⵏ ⵓⵍⴰ ⵙ ⵉⵙⵎ ⵏ "ⵉⵍⵎ" ⴰⵛⴽⵓ ⵓⵔ ⵖⵓⵔⵙ ⴽⵔⴰ ⵏ ⵜⵉⵍⴰⵍⵜ ⵜⴰⵎⵙⵍⴰⵢⵜ, ⵎⴰⵛ ⵖⵓⵔⵙ ⵜⵉⵍⴰⵍⵉⵏ ⵢⴰⴹⵏⵉⵏ ⴰⵎ:

* ⵜⵜⵜⵔ = ⴰⵔ ⵜⵜ ⵏⵜⵜⴰⵔⴰ ⵙ ⵜⵖⴰⵔⴰⵙⵜ ⴰⴷ: ⵜⴻⵜⵜⵔ
* ⵎⵎⵎⵉⵙ=ⴰⵔ ⵜⵜ ⵏⵜⵜⴰⵔⴰ ⵙ ⵜⵖⴰⵔⴰⵙⵜ ⴰⴷ: ⵎⴻⵎⵎⵉⵙ
* ⴷⵎⵎⵎ =ⴰⵔ ⵜⵜ ⵏⵜⵜⴰⵔⴰ ⵙ ⵜⵖⴰⵔⴰⵙⵜ ⴰⴷ: ⴷⵎⵎⴻⵎ
* ⵣⵎⵎⵎ = ⴰⵔ ⵜⵜ ⵏⵜⵜⴰⵔⴰ ⵙ ⵜⵖⴰⵔⴰⵙⵜ ⴰⴷ: ⵣⵎⵎⴻⵎ
* ⵉⵡⵍⵍⵍⵉ =ⴰⵔ ⵜⵜ ⵏⵜⵜⴰⵔⴰ ⵙ ⵜⵖⴰⵔⴰⵙⵜ ⴰⴷ : ⵉⵡⵍⴻⵍⵍⵉ
* ⵜⵉⵍⵍⵍⵉ = ⴰⵔ ⵜⵜ ⵏⵜⵜⴰⵔⴰ ⵙ ⵜⵖⴰⵔⴰⵙⵜ ⴰⴷ: ⵜⵉⵍⴻⵍⵍⵉ
* ⴰⴼⵔⵟⵟⵟⵓ = ⴰⵔ ⵜⵜ ⵏⵜⵜⴰⵔⴰ ⵙ ⵜⵖⴰⵔⴰⵙⵜ ⴰⴷ: ⴰⴼⵔⵟⴻⵟⵟⵓ
* ⵉⵎⵔⴷⴷⴷⵉ = ⴰⵔ ⵜⵜ ⵏⵜⵜⴰⵔⴰ ⵙ ⵜⵖⴰⵔⴰⵙⵜ ⴰⴷ: ⵉⵎⵔⴷⴻⴷⴷⵉ

ⴷ ⴰⴽⵓⴷ ⵏⵏⴰ ⵏⵎⴰⵍⴰⵏ ⵙⵉⵏ ⵉⵙⴽⴽⵉⵍⵏ: 

* ⵎⵍⵍ =ⴰⵔ ⵜⵜ ⵏⵜⵜⴰⵔⴰ ⵙ ⵜⵖⴰⵔⴰⵙⵜ ⴰⴷ: ⵎⵍⴻⵍ
* ⵍⵖⵖ=ⴰⵔ ⵜⵜ ⵏⵜⵜⴰⵔⴰ ⵙ ⵜⵖⴰⵔⴰⵙⵜ ⴰⴷ: ⵍⵖⴻⵖ

### ⴰⵙⵎⵓⵏ ⵏ ⵎⵏⵏⴰⵡ ⵏ ⵉⵙⴽⴽⵉⵍⵏ ⴳ ⵢⴰⵏ
ⴰⵙⵎⵓⵏ: ⵙⵎⵓⵏⵏ ⵜⵓⴳⵜⵜ ⵏ ⵉⵎⵙⵍⴰⵢ ⴳ ⵢⴰⵏ ⵓⵙⴽⴽⵉⵍ ⴰⵛⴽⵓ ⵓⵔ ⵖⵓⵔⵙⵏ ⵉⵍⵍⵉ ⴰⵡⴷ ⴽⵔⴰ ⵏ ⵉⴹⵉⵚ ⵅⴼ ⵓⵏⴰⵎⴽ ⵏ ⵜⴳⵓⵔⵉ ⵣⵓⵏ ⴷ:

* ⵉⵎⵓⵏ ⵓⵙⴽⴽⵉⵍ "ⴱ" ⴷ ⵓⵙⴽⴽⵉⵍ "ⴲ" ⴳ ⵢⴰⵏ ⵓⵙⴽⴽⵉⵍ "ⴱ". ⵣⵓⵏ "ⴰⴲⵔⵉⴷ"  ⴰⵔ ⵜⵜⵢⴰⵔⴰ "ⴰⴱⵔⵉⴷ"
* ⵉⵎⵓⵏ "ⴸ" ⴷ "ⴷ": ⴰⴼⴰⴷ ⴰ ⵜⵜⵢⴰⵔⴰ "ⴰⴱⵔⵉⴸ"  ⵙ "ⴰⴱⵔⵉⴷ"
* ⵉⵎⵓⵏ "ⴿ" ⴷ "ⴽ": *ⴰⴿⵙⵓⵎ* ⴰⵔ ⵜⵜⵢⴰⵔⴰ *ⴰⴽⵙⵓⵎ*
* ⵉⵎⵓⵏ " ⵝ" ⴷ "ⵜ": *ⵝⴰⵎⵖⴰⵔⵝ* ⴰⵔ ⵜⵜⵢⴰⵔⴰ *ⵜⴰⵎⵖⴰⵔⵜ*

## ⵓⵏⵉⴽⵓⴷ
ⵉⵜⵜⵓⵔⵏⴰ ⵓⴳⵯⵎⵎⴰⵢ ⵏ ⵜⴼⵉⵏⴰⵖ ⴳ ⵢⵓⵏⵉⴽⵓⴷ ⴳ ⵎⴰⵔⵙ 2005, ⴷⴽⴷ ⵡⵓⴼⵓⵖ ⵏ ⵜⵓⵏⵖⵉⵍⵜ 4.1.

ⴰⴼⴰⵔⵔⴰ (bloc) ⵏ ⵜⴼⵉⵏⴰⵖ ⴳ ⵢⵓⵏⵉⴽⵓⴷ ⵉⴳⴰ ⵜ: U+2D30–U+2D7F.

## ⵉⵙⵖⵓⵏⵏ ⵉⴱⵕⵕⴰⵏⵉⵢⵏ
* ⴳ. ⴽⴰⵎⴱ, ⵀ. ⴽⵓⵍⵓⴷⵓ ⵀⴰⵡⴰⴷ, ⵙ. ⵛⴰⴽⵉⵔ, ⴷ. ⴰⴱⵔⵓⵙ, *[http://encyclopedieberbere.revues.org/2125 ⵜⵉⵔⵔⴰ]*, ⴳ *ⴰⵙⴰⵎⵓ ⴰⵎⴰⵣⵉⵖ*.
* ⵙ. ⵛⴰⴽⵉⵔ, ''ⴰⵍⵉⴱⵉ: ⵜⵉⵔⵔⴰ ⴷ ⵜⵓⵜⵍⴰⵢⵜ'', ⴳ *ⴰⵙⴰⵎⵓ ⴰⵎⴰⵣⵉⵖ*.
* Langue et littérature berbères par Salem Chaker, directeur du Centre de recherche berbère à l'INALCO.
* L'Ecriture amazighe Tifinaghe et Unicode, article paru dans la revue internationale "Etudes et Documents Berbères" vol. 22, 2004 : pp. 175-173, par Lahbib Zenkouar,
* Rapport d'activités du CEISIC (année 2005) par Lahbib Zenkouar, Professeur à l'Ecole Mohammadia d'Ingénieurs (EMI), Rabat (Maroc), Directeur du Centre des Etudes Informatiques, des Systèmes d'Information et de Communication (CEISIC) de l'Institut Royal de la Culture Amazighe (IRCAM)(2002/2006).
* Hapax.qc.ca - Inventaire des oeils (liste Unicode)
* Mondeberbere.com - Tifinagh: l'alphabet berbère de A à ''Yaz''
* Entretien avec M.Ammar Negadi, ex-membre de l'Académie berbère
* Kabyle.com - Entrevue avec Patrick Andries, expert Unicode, au sujet de l'« entrée du tifinagh dans la norme ISO »
* Site sur la culture amazigh, particulièrement la musique amazigh.
* ircam.ma - école amazighe- Site web éducatif, apprendre tifinagh.
## ⵥⵕ ⵓⴳⴳⴰⵔ
* ⴰⵙⴽⴽⵉⵍ ⴰⵍⵉⴱⵓ-ⵎⴰⵣⵉⵖ
## ⵉⵙⴰⵖⵓⵍⵏ